
Ministru kabineta rīkojums Nr. 417
Rīgā 2022. gada 16. jūnijā (prot. Nr. 32 5. §)
Par finansējuma piešķiršanu Latvijas Drošības un aizsardzības industriju federācijai 2022. gadā
1. Lai veicinātu Aizsardzības ministrijas un Latvijas Drošības un aizsardzības industriju federācijas kopējo sadarbību, nodrošinot nacionālās aizsardzības industrijas un pētniecības iestāžu iekļaušanos Ziemeļatlantijas līguma organizācijas un Eiropas Savienības militāro spēju attīstības procesā, atļaut Aizsardzības ministrijai 2022. gadā piešķirt finansējumu Latvijas Drošības un aizsardzības industriju federācijai 50 000 euro apmērā budžeta programmas 30.00.00 "Valsts aizsardzības politikas realizācija" ietvaros.
· 2. Aizsardzības ministrijai noslēgt ar Drošības un aizsardzības industriju federāciju sadarbības līgumu par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Drošības un aizsardzības industriju federācija.

